табела или скоба, когато е предвидена като стандартно оборудване. Те могат да бъдат проектирани така, че да могат да се закрепват на превозното средство само в комбинация с регистрационна табела
 2.3.1.2.
 Производителят на превозното средство може да осигури върху превозното средство места за незадължителни или алтернативни регистрационни табели, при условие че те също отговарят на изискванията.
 2.3.2.
 Повърхността, която ще бъде покрита от предна или задна регистрационна табела, може да бъде с отвори или пролуки; тези отвори или пролуки обаче не трябва да са по-високи от 40 mm, като широчината им не е от значение.
 2.3.3.
 Повърхността, която ще бъде покрита от предна или задна регистрационна табела, може да бъде с издатини, стига тези издатини да не изпъкват с повече от 5,0 mm от номиналната повърхност. Не се вземат предвид подложките, направени от много меки материали, като пеноматериал или филц, за да се спре вибрирането на регистрационната табела.
 2.3.4.
 Мястото за поставяне на предна или задна регистрационна табела трябва да бъде такова, че когато е поставена изпитвателна табела, както е определена в точка 3.4., закрепена в съответствие с инструкциите на производителя, тя трябва да отговаря на следните изисквания:
 2.3.4.1.
 Местоположение на мястото за поставяне на предна или задна регистрационна табела:
 2.3.4.1.1.
 Мястото за поставяне на регистрационна табела отпред на превозното средство трябва да бъде такова, че табелата да може да се разположи изцяло между двете успоредни надлъжни вертикални равнини, които преминават през външните крайни точки на превозното средство, без да се вземат предвид устройствата за непряко наблюдение. Определеното място не може да представлява най-широката част на превозното средство.
 2.3.4.1.2.
 Мястото за поставяне на регистрационна табела отзад на превозното средство трябва да бъде такова, че табелата да може да се разположи изцяло между двете успоредни надлъжни вертикални равнини, които преминават през външните крайни точки на превозното средство, без да се вземат предвид устройствата за непряко наблюдение. Определеното място не може да представлява най-широката част на превозното средство.
 2.3.4.1.3.
 Предните и задните регистрационни табели трябва да бъдат перпендикулярни (± 5°) на средната надлъжна равнина на превозното средство, измерено в центъра на табелата.
 2.3.4.2.
 Положение на предната и задната регистрационна табела спрямо вертикалната напречна равнина:
 2.3.4.2.1.
 Табелата може да бъде наклонена спрямо вертикалата на не по-малко от –5° и не повече от 30°, при условие че височината на горния ръб на табелата над земната повърхност не надвишава 1500 mm.
 2.3.4.2.2.
 Табелата може да бъде наклонена спрямо вертикалата на не по-малко от –15° и не повече от 5°, при условие че височината на горния ръб на табелата над земната повърхност надвишава 1500 mm.
 2.3.4.3.
 Височина на предната и задната регистрационна табела над земната повърхност:
 2.3.4.3.1.
 Долният ръб на предната табела не трябва да е на по-малко от 100 mm над земната повърхност.
 2.3.4.3.2.
 Долният ръб на задната табела не трябва да е на по-малко от 200 mm над земната повърхност.
 2.3.4.3.3.
 Височината на горния ръб на предната и задната табела над земната повърхност не трябва да надвишава 1500 mm.
 2.3.4.3.3.1.
 За превозни средства със специално предназначение, когато поради конструкцията на превозното средство не е